Comunitatea Europeană a Energiei Atomice Capitolul 5 privind „întreprinderile comune” din Tratatul de instituire a Comunității Europene a Energiei Atomice, în special Articolul 45: „Întreprinderile de importanță primordială pentru dezvoltarea industriei nucleare în Comunitate se pot constitui în întreprinderi comune în sensul prezentului tratat, în conformitate cu dispozițiile articolelor următoare.” Articolul 49: Constituirea unei întreprinderi comune are la bază decizia Consiliului. Fiecare întreprindere comună are personalitate juridică.

Obiective — Să contribuie, în numele Comunității Europene a Energiei Atomice („Euratom”), la Organizația Internațională a Energiei de Fuziune ITER; — să contribuie, în numele Euratom, la activitățile din cadrul abordării extinse desfășurate împreună cu Japonia, în vederea producerii rapide a energiei de fuziune; — să pregătească și să coordoneze un program de activități în vederea pregătirilor pentru construirea unui reactor de fuziune experimental și a instalațiilor conexe, inclusiv a Centrului internațional de iradiere a materialelor de fuziune (IFMIF).

Sarcini — Să supravegheze pregătirea amplasamentului pentru proiectul ITER; — să furnizeze componente, echipamente, materiale și alte resurse organizației ITER; — să gestioneze activitățile cu privire la achizițiile publice împreună cu organizația ITER, în special procedurile asociate privind asigurarea calității; — să pregătească și să coordoneze participarea Euratom la exploatarea științifică și tehnică a proiectului ITER; — să coordoneze activitățile de cercetare și dezvoltare științifică și tehnologică, în sprijinul contribuției Euratom la organizația ITER; — să furnizeze contribuția financiară a Euratom la organizația ITER; — să organizeze cele necesare pentru a pune resurse umane la dispoziția organizației ITER; — să asigure interfața cu organizația ITER și să desfășoare orice alte activități în sprijinul acordului ITER.

1 — Consiliul de administrație Consiliul de administrație este responsabil pentru supravegherea întreprinderii comune în scopul îndeplinirii obiectivelor acesteia și asigură o colaborare strânsă între întreprinderea comună și membrii săi în procesul de punere în practică a activităților acesteia. 2 — Comitetul executiv Comitetul executiv asistă Consiliul de administrație la pregătirea deciziilor sale și execută orice alte atribuții care îi sunt delegate de către Consiliul de administrație. 3 — Consiliul pentru programul științific Atunci când este necesar, Consiliul pentru programul științific oferă consiliere Consiliului de administrație și directorului cu privire la adoptarea și punerea în aplicare a planului de proiect și a programelor de activitate. 4 — Directorul Directorul este agentul executiv principal care răspunde pentru gestionarea curentă a întreprinderii comune și este reprezentantul legal al acesteia. 5 — Auditul extern Curtea de Conturi. 6 — Auditul intern Înființat de la 1 iulie 2009. 7 — Autoritatea responsabilă de descărcarea de gestiune Parlamentul, la recomandarea Consiliului.

Bugetul definitiv pentru 2009 173,61 milioane de euro, din care 80,6 % constituie finanțare prin contribuție din partea Uniunii. (149,8 milioane de euro pentru 2008) Situația personalului la 31 decembrie 2009 — Posturi prevăzute în schema de personal: 199, din care ocupate la 31.12.2009: 147 (153, dacă se includ ofertele de angajare făcute și acceptate, din care posturi permanente: 40 și posturi temporare: 113). — 66 de alte posturi (agenți contractuali, experți naționali detașați) — Total personal: 213 (219, dacă se includ ofertele de angajare făcute și acceptate)